Document ID: 32012R0032

KOMISIJAS DELEĢĒTĀ REGULA (ES) Nr. 32/2012
(2011. gada 14. novembris),
ar ko papildina Eiropas Parlamenta un Padomes Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2010. gada 15. decembra Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā, un ar kuru atceļ Padomes Regulu (EK) Nr. 2791/1999 (1), un jo īpaši tās 10. panta 3. punktu un 46. pantu,
tā kā:
(1)
Ar Regulu (ES) Nr. 1236/2010 papildināti kontroles pasākumi, kas noteikti:
-
Padomes 2009. gada 20. novembra Regulā (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2), un
-
Padomes 2008. gada 29. septembra Regulā (EK) Nr. 1005/2008, ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju (3).
(2)
Saskaņā ar Regulas (ES) Nr. 1236/2010 10. pantu dalībvalstīm ik mēnesi jāinformē Komisija par zvejas resursu daudzumiem, ko NEAFC apgabalā nozvejojuši ar to karogu peldoši kuģi. Tagad būtu jānosaka saraksts ar zvejas resursiem, par kuriem jāziņo,
IR PIEŅĒMUSI ŠO REGULU.
1. pants
Resursu saraksts
Regulas (ES) Nr. 1236/2010 10. panta 1. punktā minēto zvejas resursu saraksts ir norādīts pielikumā.
2. pants
Stāšanās spēkā
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 14. novembrī

Labels: 12
6
5
20